**НАРОДНО ЧИТАЛИЩЕ „СВЕТЛИНА - 1967” СЕЛО ГЪЛЪБОВО, ОБЛАСТ СМОЛЯН**

**П Л А Н**

 НА НАРОДНО ЧИТАЛИЩЕ ***„СВЕТЛИНА - 1967”*** СЕЛО ГЪЛЪБОВО, ОБЛАСТ СМОЛЯН

 2020 ГОДИНА

 Читалищата стават все по-важни културни институции, работещи всеодайно за народа си, за неговото просветление и духовно издигане.

 Те се преустройват и организират дейността си, като в днешните динамични времена се превръщат в национални, социални, културни, образователни и информационни организации, отговарящи на предизвикателствата на днешния свят.

 Благодарение на Програма „Глобални библиотеки – България” и Фондация „Глобални библиотеки” - читалищата се превърнахме в съвременни информационни центрове, предоставящи безплатни Е-услуги и интернет в населеното място.

 І. ОСНОВНИ ЗАДАЧИ

1. Разгръщане на културно-просветна дейност сред населението.

2. Обръщане сериозно внимание към читателския интерес с цел увеличаване на читателите и полезното въздействие на книгите за всестранно развитие на личността.

3. Библиотеката да се развива като средище за информация, комуникация, обучения и учене през целия живот.

4. Съхраняване и опазване културното наследство на родния край.

 5.Утвърждаване ролята на читалището като културен и информационен център, хранилище на традицията и модерността едновременно.

ІІ. МЕРОПРИЯТИЯ ЗА ИЗПЪЛНЕНИЕ

1. Да се провеждат най-редовно заседания на читалищното настоятелство за решаване на важните задачи и проблеми.

 Срок: Постоянен

 Отг. Председателя

 2. Да се разнообразява цялостният културен живот на територията на населеното място с цел все по-пълно задоволяване на културните потребности на населението.

 Срок: Постоянен

 Отг. Председателя

3. Да се повишава и обогатява съдържанието на културните прояви с подчертан възпитателен характер.

 Срок: Постоянен

 Отг. Секретаря

4. Да се използват всички исторически дати и годишнини, а също така и народните обичаи, за да се превърнат в традиционни празници.

 Срок: Постоянен

 Отг. Читалищното настоятелство

 5. Участие в Общински, Регионални и Национални фестивали.

 Срок: Постоянен

 Отг. Читалищното настоятелство

 6. Издирване и съхраняване на културното историческо минало на родния край.

 Срок: Постоянен

 Отг. Библиотекаря

 7. Да се правят изложби на рисунки, мартенички и неща от бита и поминака на населеното място.

 Срок: Постоянен

 Отг. Читалищното настоятелство

 ІІІ. КУЛТУРЕН КАЛЕНДАР ЗА ПО – ВАЖНИТЕ ЧЕСТВАНИЯ И СЪБИТИЯ ПРЕЗ ГОДИНАТА.

1. На 06.01.2020 г. Отбелязване на 162 години от рождението на поета

 Христо Ботев с изложба на книги от творчеството му.

 Отг. Библиотекаря

 2. На 19.02.2020 г. Честване на 147 години от обесването на Апостола за свободата с изложба на книги и презентация за живота му.

 Отг. Секретаря на читалището

 3. На 01.03.2020 г. Честване на баба Марта и Деня на самодееца съвместно с ЦДГ и Самодейците. Изработване и връзване на мартеници.

 Отг. Секретаря на читалището

 4. На 03.03.2020 г. Отбелязване на Националния празник на България.

 Отг. Читалищното настоятелство

 5. На 08.03.2020 г. Празнуване на Международния ден на жената труженичка и майка с литературно-музикална програма в ЦДГ, а с майките вечерта в заведението на семейство Димитрови.

 Отг. Читалищното настоятелство

 6. Конкурс за рисунка „Първа пролет ” и поход до Дяволски мост с учениците.

 Отг. Читалищното Настоятелство и Секретаря на читалището.

 7. През месец април 2020 г. Отбелязване с изложби и литературно четене на детски книжки във връзка „Седмицата на детската книга и изкуства за деца” и „Световния ден на книгата”, а също така и Велик ден с боядисване на яйца.

 Отг. Секретар-библиотекаря и учителките

 8. На 05.05.2020 г. Участие в „Празника на Общината и Минералната вода”.

 Отг. Читалищното настоятелство

 9. На 24.05.2020 г. Отбелязване „Деня на Славянската писменост и култура”.

 Отг. Читалищното настоятелство

 10. На 01.06.2020 г. Празнуване „Деня на детето” в Детския кът на читалището, а на 24.06.2020г. разглеждане и четене на енциклопедията за растенията и лечебните свойства на билките.

 Отг. Учителките и Секретаря

 11. През лятната ваканция да работим активно с децата от детската градина и учениците във връзка издирване на песни, легенди и материали за родния край с цел запазване културното и историческо наследство, а също така да се правят изложби и литературни четения за годишнини и чествания на поети, писатели, видни личности и народни будители.

 Срок: Постоянен

 Отг. Библиотекаря

 12. На 01.11.2020 г. Отбелязване на „Деня на народните Будители” с изложба и презентация в читалището.

 Отг. Читалищното настоятелство

 13. На 24.12. 2020 г. празнуване на Коледа и на 31.12.2020 г. посрещане на Нова година съвместно с ЦДГ, Самодейците и населението на селото.

 Отг. Читалищното настоятелство

 IV. ФИНАНСОВО – СТОПАНСКА ДЕЙНОСТ

1. Целево изразходване на бюджетните средства и опазване на материално-техническата база с цел недопускане на отрицателни явления в тази насока.

 Срок: постоянен

 Отг. Читалищното настоятелство

2.Да се търсят начини за осигуряване на допълнителни финансови средства по Програми и проекти.

 Срок: постоянен

 Отг. Читалищното настоятелство

01.11. 2019 год. ПРЕДСЕДАТЕЛ:…………………

с. Гълъбово / В. Станчева /